**ZAPISNIK**

**s 48. sjednice Školskog odbora OŠ fra Pavla Vučkovića – Sinj**

**održane 09. srpnja (četvrtak) 2020. godine u Školi,**

**s početkom u 12,00 sati.**

Utvrđuje se da je od mogućih sedam članova na dašnju sjednicu pristupilo četvero članova i to: Ana Jagnjić Župić, Marija Malkić, Jasminka Munivrana i Ivica Žanko, dok Boro Galić, Boro Vučković i Toni Jagnjić nisu pristupili današnjoj sjednici uz opravdanje.

Na Sjednici su također prisutni Nikola Vučković–ravnatelj, Ivana Cvitanović–tajnica škole.

Zapisničar je tajnik Škole.

Temeljem čl. 48. Statuta OŠ fra Pavla Vučkovića utvrđeno je postojanje potrebite većine za održavanjem Sjednice ŠO te predsjednica izlaže dnevni red sjednice.

**DNEVNI RED:**

1. Verifikacija zapisnika s 47. sjednice Školskog odbora, (izvjestitelj: predsjednica ŠO)
2. Davanje prethodne suglasnosti za provedbu postupka Javne nabave nabave udžbenika za učenike Osnovne škole fra Pavla Vučkovića u vrijednosti do 200.000,00 kn. (izvjestitelj: Ravnatelj)

Ad1) Nakon što je pročitala Zapisnik s 47. sjednice ŠO, predsjednica je otvorila raspravu.

Na Zapisnik nema primjedbi te je isti usvojen jednoglasno.

Ad2) Ravnatelj iscrpno pojašnjava obvezu predviđenu čl. 60. i 75. Statuta OŠ fra Pavla Vučkovića o potrebi za suglasnošću Školskog odbora ili osnivača Škole za provedbu postupka javne nabave udžbenika za učenike oš FRA Pavla Vučkovića za školsku godinu 2020./2021. u vrijednosti većoj od 70.000,00 kn, a manjoj od 200.000,00 kn bez PDV-a. Navedenim čl. 60. Statuta Škole predviđena je obveza Školskog odbora kao tijela upravljanja Školom da odlučuje o ulaganju i nabavi opreme, te nabavi osnovnih sredstava i ostale pokretne imovine čija je pojedinačna vrijednost od 70.000,00 do 200.000,00 kn. U čl. 75. Statuta predviđena je potreba Ravnatelju škole za suglasnošću ŠO ili osnivača Škole za stjecanjem pokretnina ili provedbe postupka javne nabave temeljem Financijskog plana i Plana nabave Škole, a u skladu s Pravilnikom o jednostavnoj nabavi škole čija je vrijednost veća od 70.000,00 kn (bez PDV-a). Sukladno potrebama škole pojašnjava potrebu za nabavkom udžbenika za učenike OŠ fra Pavla Vučkovića Sinj, čija je procjenjena vrijednost u iznosu od 191.000,00 kn bez PDV-a.

Nakon uvodnog izlaganja Ravnatelja Škole, Predsjednica ŠO otvara raspraua te se pristupa glasanju.

Utvrđuje se da su svi prisutni članovi jednoglasno odlučili da Ravnatelju škole daju suglasnost za provedbu postupka Javne nabave udžbenika i kasnijeg sklapanja pravnog posla za nabavu udžbenika za učenike OŠ fra Pavla Vučkovića za školsku godinu 2020./2021.

Predsjenica školskog odbora donosi:

**ODLUKU**

**Daje se prethodna suglasnost Školskog odbora ravnatelju Škole za sklapanje pravnog posla nabave udžbenika za školsku godinu 2020./2021. kao i provedbu postupka Javne nabave.**

Sjednica zaključena u 12:30 sati.

Klasa: 003-06/20-01/05

Urbroj: 2175-13-08-20-2

Sinj, 09. srpnja 2020. godine

Zapisničarka: Predsjednica:

Ivana Cvitanović, mag. iur. Ana Jagnjić-Župić, prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_